ddrg/super_eurlex huggingface dataset:
o razveljavitvi Direktive Sveta 76/621/EGS o določitvi zgornje mejne vrednosti eruka kisline v oljih in masteh in Uredbe Sveta (ES) št. 320/2006 o ustanovitvi začasne sheme za prestrukturiranje industrije sladkorja

OBRAZLOŽITVENI MEMORANDUM

Akti, ki so bili sprejeti v zadnjih desetletjih, so postali brezpredmetni, vendar formalno še vedno veljajo. Zastareli so zaradi svoje začasne narave ali ker so njihovo vsebino povzeli poznejši akti. Evropski parlament, Svet in Komisija so se v medinstitucionalnem sporazumu o boljši pripravi zakonodaje dogovorili, da je treba pravo Skupnosti posodobiti in strniti z razveljavitvijo aktov, ki se ne uporabljajo več. Akte, ki nimajo več nadaljnjega pomena, je zaradi izboljšanja preglednosti in varnosti prava Unije treba umakniti iz njenega pravnega reda.

Komisija je že večkrat, delno z običajnimi postopki za razveljavitev delno pa z razglasitvijo zadevnih aktov Komisije za zastarele, iz pravnega reda umaknila zastarele predpise. Komisija je opredelila dva akta Sveta, ki sta povezana s skupno kmetijsko politiko in temeljita na členih 42 in 43 Pogodbe (prejšnja člena 36 in 37) ter sta postala brezpredmetna, vendar uradno še vedno veljata. Komisija nima pristojnosti, da bi akte, ki jih je sprejel Svet, razglasila za zastarele. Zaradi pravne varnosti Komisija predlaga, da Svet in Evropski parlament akta, navedena v tem predlogu, razveljavita.

2015/0090 (COD)

Predlog

UREDBA EVROPSKEGA PARLAMENTA IN SVETA

o razveljavitvi Direktive Sveta 76/621/EGS o določitvi zgornje mejne vrednosti eruka kisline v oljih in masteh in Uredbe Sveta (ES) št. 320/2006 o ustanovitvi začasne sheme za prestrukturiranje industrije sladkorja



EVROPSKI PARLAMENT IN SVET EVROPSKE UNIJE STA –

ob upoštevanju Pogodbe o delovanju Evropske unije, zlasti prvega pododstavka člena 42 in člena 43(2) Pogodbe,

ob upoštevanju predloga Evropske komisije,

po posredovanju osnutka zakonodajnega akta nacionalnim parlamentom,

ob upoštevanju mnenja Evropskega ekonomsko-socialnega odbora,

v skladu z rednim zakonodajnim postopkom,

ob upoštevanju naslednjega:

(1)Izboljšanje preglednosti prava Unije je bistveni del strategije za boljše oblikovanje pravnih aktov, ki jo izvajajo institucije Unije. Zato je pri tem primerno iz veljavne zakonodaje umakniti tiste akte, ki so postali brezpredmetni.

(2)Naslednja akta, povezana s skupno kmetijsko politiko, sta zastarela, vendar uradno še vedno veljata:

–Direktiva Sveta 76/621/EGS. Vsebino navedene direktive je povzela Uredba Komisije (ES) 1881/2006.

–Uredba Sveta (ES) št. 320/2006. Začasna shema, ki je bila ustanovljena z navedeno uredbo, se je uporabljala le do tržnega leta 2009/2010.

(3)Zaradi pravne varnosti in jasnosti je treba zastarela akta razveljaviti –
Predlog UREDBA SVETA o spremembi Uredbe (EU) št. 43/2014 glede omejitev ulova za pravo peščenko v vodah EU območij ICES IIa, IIIa in IV /* COM/2014/0169 final - 2014/0092 (NLE) */





OBRAZLOŽITVENI MEMORANDUM 1. OZADJE PREDLOGA Uredba Sveta (EU) št. 43/2014 določa ribolovne možnosti za nekatere staleže rib in skupine staležev rib za leto 2014, ki veljajo za vode Unije in za plovila Unije v nekaterih vodah zunaj Unije. Ta uredba se osredotoča predvsem na staleže v Atlantskem oceanu in Severnem morju. Te ribolovne možnosti se v obdobju, v katerem veljajo, običajno večkrat popravijo. 2. REZULTATI POSVETOVANJ Z ZAINTERESIRANIMI STRANMI IN OCEN UČINKA Ni relevantno. 3. PRAVNI ELEMENTI PREDLOGA Namen predloga je sprememba Uredbe (EU) št. 43/2014, da se dovoli ribolov na pravo peščenko v območjih ICES IIa, IIIa in IV. Predlagane ravni so v skladu z znanstvenim mnenjem v zvezi s tem staležem, ki ga je ICES predložil 21. februarja 2014. 2014/0092 (NLE) Predlog UREDBA SVETA o spremembi Uredbe (EU) št. 43/2014 glede omejitev ulova za pravo peščenko v vodah EU območij ICES IIa, IIIa in IV SVET EVROPSKE UNIJE JE – ob upoštevanju Pogodbe o delovanju Evropske unije, zlasti člena 43(3) Pogodbe, ob upoštevanju predloga Evropske komisije[1], ob upoštevanju naslednjega: (1) Do predložitve mnenja Mednarodnega sveta za raziskovanje morja (v nadaljnjem besedilu: ICES) so bile omejitve ulova za pravo peščenko v vodah EU območij ICES IIa, IIIa in IV v Prilogi IA Uredbe (EU) št. 43/2014 določene na vrednost nič. (2) Mnenje ICES o staležu je na voljo od 21. februarja 2014 in zdaj je mogoče določiti TAC za pravo peščenko na tem območju, ki je razdeljeno na sedem območij upravljanja, da bi se izognili lokalnemu izčrpanju. Pri dodelitvi kvot za ta območja upravljanja bi bilo treba upoštevati izmenjave, dogovorjene z Norveško na podlagi posvetovanj o ribolovnih možnostih v skladu z dvostranskim sporazumom o ribištvu z Norveško[2]. (3) Prilogo IA k Uredbi (EU) št. 43/2014 bi bilo zato treba ustrezno spremeniti. (4) Omejitve ulova iz Uredbe (EU) št. 43/2014 se uporabljajo od 1. januarja 2014. Določbe v zvezi z omejitvami ulova iz te uredbe bi se zato prav tako morale uporabljati od navedenega datuma. Takšna retroaktivna uporaba ne bo posegala v načeli pravne varnosti in legitimnega pričakovanja, saj so bile zadevne ribolovne možnosti v Uredbi (EU) št. 43/2014 določene na vrednost nič. Ker sprememba te omejite ulova vpliva na gospodarske dejavnosti in načrtovanje ribolovne sezone plovil Unije, bi morala ta uredba začeti veljati takoj po objavi. SPREJEL NASLEDNJO UREDBO: Člen 1 Sprememba Uredbe (EU) št. 43/2014 Priloga IA k Uredbi (EU) št. 43/2014 se spremeni v skladu s Prilogo k tej uredbi. Člen 2 Začetek veljavnosti in uporaba Ta uredba začne veljati dan po objavi v Uradnem listu Evropske unije. Uporablja se od 1. januarja 2014. Ta uredba je v celoti zavezujoča in se neposredno uporablja v vseh državah članicah. V Bruslju, Za Svet Predsednik [1] UL C , , str. . [2] Sporazum o ribištvu med Evropsko gospodarsko skupnostjo in Kraljevino Norveško (UL L 226, 29.8.1980, str. 48).
SPOROČILO KOMISIJE EVROPSKEMU PARLAMENTU v skladu s členom 294(6) Pogodbe o delovanju Evropske unije v zvezi s stališčem Sveta o sprejetju Uredbe Evropskega parlamenta in Sveta o spremembi Priloge I k Uredbi Sveta (ES) št. 1528/2007 glede izločitve številnih držav s seznama regij ali držav, ki so zaključile pogajanja (2011/0260 (COD)) /* COM/2013/07 final - 2011/0260 (COD) */





2011/0260 (COD) SPOROČILO KOMISIJE EVROPSKEMU PARLAMENTU v skladu s členom 294(6) Pogodbe o delovanju Evropske unije v zvezi s stališčem Sveta o sprejetju Uredbe Evropskega parlamenta in Sveta o spremembi Priloge I k Uredbi Sveta (ES) št. 1528/2007 glede izločitve številnih držav s seznama regij ali držav, ki so zaključile pogajanja (2011/0260 (COD)) 1. Ozadje Datum predložitve predloga Evropskemu parlamentu in Svetu (dokument COM(2011) 0598 final – (2011/0260(COD)): || 30. september 2011 Datum mnenja Evropskega ekonomsko-socialnega odbora: || ni podatkov Datum stališča Evropskega parlamenta, prva obravnava: || 13. september 2012 Datum sprejetja stališča Sveta: || 11. december 2012 2. Cilj predloga Komisije Uredba o dostopu do trga (MAR) zagotavlja enostransko predčasno začasno uporabo dostopa brez dajatev in kvot tistim državam AKP, ki so zaključile pogajanja o (začasnih) sporazumih o gospodarskem partnerstvu (SGP) do konca leta 2007. Uredba je bila zasnovana kot začasna rešitev do ratifikacije sporazumov, da bi preprečili motnje v trgovini. Temelji na jasni zavezi zadevnih držav, da bodo ratificirale in izvajale sporazume, ki so bili dogovorjeni s pogajanji. Komisija predlaga spremembo Uredbe o dostopu do trga, da se ugodnosti iz Uredbe o dostopu do trga ohranijo za tiste države, ki bodo ratificirale ali uporabile svoje sporazume o gospodarskem partnerstvu do 1. januarja 2014, tj. 6 (šest) let po začetku veljavnosti Uredbe. Od 36 držav upravičenk iz Uredbe o dostopu do trga jih je 19 ratificiralo ali uporabilo svoje sporazume. Ostalih 17 držav svojega sporazuma ni ratificiralo ali podpisalo. Položaj je nepošten do tistih, ki so jih ratificirale, in tudi do drugih držav v razvoju, ki nimajo prostega dostopa do trga EU, čeprav so na podobni stopnji razvoja. 3. Pripombe k stališču Sveta Evropski parlament je 13. septembra 2012 v prvi obravnavi sprejel zakonodajno resolucijo, vključno s štirimi spremembami predloga Komisije. Komisija zavrača tri od teh štirih sprememb. Dve spremembi se nanašata na postopkovne vidike, povezane z delegiranimi akti, ki niso v skladu s splošnim dogovorom o delegiranih aktih. Tretja sprememba se nanaša na datum začetka veljavnosti spremembe Uredbe (predlaga 1. januar 2016 namesto 1. januarja 2014). Svet je 11. decembra 2012 sprejel predlog Komisije. Sprememb, ki jih je predlagal Parlament, ni sprejel. Svet je uvedel eno spremembo, ki v Prilogo I ponovno vključuje Zimbabve, ki je od sprejetja predloga Komisije ratificiral sporazum o gospodarskem partnerstvu. Sprememba je v skladu z logiko predloga. Komisija zato lahko sprejme spremembo, ki jo je predlagal Svet. 4. Zaključek Komisija lahko sprejme spremembe, ki jih je v njen predlog vnesel Svet.
Skupni predlog UREDBA SVETA o razveljavitvi Uredbe (ES) št. 1763/2004 o uvedbi določenih omejevalnih ukrepov v podporo učinkovitemu izvajanju mandata Mednarodnega kazenskega sodišča za nekdanjo Jugoslavijo (MKSJ) /* COM/2011/0646 konč. - 2011/0279 (NLE) */





OBRAZLOŽITVENI MEMORANDUM Z Uredbo Sveta (ES) št. 1763/2004 o uvedbi določenih omejevalnih ukrepov v podporo učinkovitemu izvajanju mandata Mednarodnega kazenskega sodišča za nekdanjo Jugoslavijo (MKSJ)[1] se v podporo mandata MKSJ zamrznejo sredstva določenih posameznikov. Z njo začne veljati Sklep Sveta 2010/603/SZVP. (1) Svet je … septembra 2011 sprejel Sklep Sveta 2011/…/SZVP, s katerim je Svet razveljavil Sklep Sveta 2010/603/SZVP. (2) Zato Komisija Svetu predlaga, da Uredbo Sveta (ES) št. 1763/2004 razveljavi s takojšnjim učinkom. 2011/0279 (NLE) Skupni predlog UREDBA SVETA o razveljavitvi Uredbe (ES) št. 1763/2004 o uvedbi določenih omejevalnih ukrepov v podporo učinkovitemu izvajanju mandata Mednarodnega kazenskega sodišča za nekdanjo Jugoslavijo (MKSJ) SVET EVROPSKE UNIJE JE – ob upoštevanju Pogodbe o delovanju Evropske unije in zlasti člena 215 Pogodbe, ob upoštevanju Sklepa Sveta 2011/[…]/SZVP o razveljavitvi Sklepa Sveta 2010/603/SZVP o nadaljnjih ukrepih v podporo učinkovitemu izvajanju mandata Mednarodnega kazenskega sodišča za nekdanjo Jugoslavijo (MKSJ)[2], ob upoštevanju skupnega predloga visoke predstavnice Unije za zunanje zadeve in varnostno politiko ter Evropske komisije, ob upoštevanju naslednjega: (1) Z Uredbo Sveta (ES) št. 1763/2004 z dne 11. oktobra 2004 o uvedbi določenih omejevalnih ukrepov v podporo učinkovitemu izvajanju mandata Mednarodnega kazenskega sodišča za nekdanjo Jugoslavijo (MKSJ)[3] se v podporo mandata MKSJ zamrznejo sredstva določenih posameznikov. Z njo začne veljati Sklep Sveta 2010/603/SZVP[4]. (2) Svet je … septembra 2011 sprejel Sklep Sveta 2011/…/SZVP, s katerim je razveljavil Sklep Sveta 2010/603/SZVP. (3) Zato je primerno Uredbo (ES) št. 1763/2004 razveljaviti s takojšnjim učinkom – SPREJEL NASLEDNJO UREDBO: Člen 1 Uredba (ES) št. 1763/2004 se razveljavi. Člen 2 Ta uredba začne veljati na dan objave v Uradnem listu Evropske unije. Ta uredba je v celoti zavezujoča in se neposredno uporablja v vseh državah članicah. V Bruslju, [... ] Za Svet Predsednik […] [1] UL L 315, 14.10.2004, str. 14. [2] UL L , .9.2011, str. . [3] UL L 315, 14.10.2004, str. 14. [4] UL L 265, 8.10.2010, str. 15.
[pic] | KOMISIJA EVROPSKIH SKUPNOSTI |

Bruselj, 18.9.2008

COM(2008) 548 konč.

2006/0304 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah skupnega stališča Sveta, ki jih predlaga Evropski parlament v zvezi s predlogom

DIREKTIVE EVROPSKEGA PARLAMENTA IN SVETA o spremembi Direktive 2003/87/ES zaradi vključitve letalskih dejavnosti v sistem za trgovanje s pravicami do emisije toplogrednih plinov v Skupnosti

O SPREMEMBI PREDLOGA KOMISIJE v skladu s členom 250(2) Pogodbe ES

2006/0304 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah skupnega stališča Sveta, ki jih predlaga Evropski parlament v zvezi s predlogom

DIREKTIVE EVROPSKEGA PARLAMENTA IN SVETA o spremembi Direktive 2003/87/ES zaradi vključitve letalskih dejavnosti v sistem za trgovanje s pravicami do emisije toplogrednih plinov v Skupnosti

(Besedilo velja za EGP)

1. OZADJE

Postopek

Komisija je 20. decembra 2006 predložila predlog direktive za vključitev letalstva v sistem EU za trgovanje z emisijami Evropskemu parlamentu in Svetu, da bi ga sprejela s postopkom soodločanja, kakor je določen v členu 251 Pogodbe ES.

Evropski ekonomsko-socialni odbor je mnenje predložil 31. maja 2007.

Odbor regij je mnenje predložil 10. oktobra 2007.

Evropski parlament je sprejel svoje stališče v prvi obravnavi 13. novembra 2007.

Svet je sprejel svoje skupno stališče 18. aprila 2008.

Evropski parlament je sprejel svoje stališče v drugi obravnavi 8. julija 2008.

2. CILJ PREDLOGA KOMISIJE

Cilj predloga Komisije je zmanjšati vedno večji vpliv letalstva na podnebne spremembe z vključitvijo letalstva v sistem Skupnosti za trgovanje z emisijami. Predlog je del obsežnega pristopa k zmanjšanju vpliva letalstva na podnebne spremembe, kakor je opredeljen v dokumentu COM(2005) 459 konč. z dne 27. septembra 2005.

3. PRIPOMBE KOMISIJE

3.1 Splošno

Na plenarnem zasedanju 8. julija 2008 je Evropski parlament sprejel kompromisni sveženj 30 sprememb, ki je bil dogovorjen s Svetom, da se doseže soglasje v drugi obravnavi.

Te glavne spremembe se nanašajo na:

- skupno količino pravic, ki se dodelijo letalskemu sektorju;

- odstotek pravic, ki se prodajo na dražbi;

- uporabo prihodkov iz prodaje pravic na dražbi;

- upravljanje posebne rezerve za hitro rastoče upravljavce;

- čas in vsebino pregleda določb direktive ter

- izključitve iz sistema, vključno z izjemo de minimis .

Komisija sprejme vse te spremembe, saj so v skladu s splošnim namenom in splošnimi značilnostmi predloga. Komisija upošteva soglasje med Svetom in Parlamentom o možnosti, da se povišajo ravni prodaje na dražbi od leta 2013 naprej v okviru pregleda sistema za trgovanje z emisijami, kjer je stališče Komisije določeno v COM(2008) 16. Komisija še naprej meni, da bi morala v letalskem sektorju leta 2013 raven prodaje pravic na dražbi znašati 20 %.

3.2 Spremenjeni predlog

V skladu s členom 250(2) Pogodbe ES Komisija spremeni svoj predlog, kakor je navedeno zgoraj.
[pic] | KOMISIJA EVROPSKIH SKUPNOSTI |

Bruselj, 5.1.2006

KOM(2005) 708 konč.

MNENJE KOMISIJE

o revidiranem osnutku poslovnika upravnega odbora Evropskega centra za razvoj poklicnega usposabljanja

MNENJE KOMISIJE

o revidiranem osnutku poslovnika upravnega odbora Evropskega centra za razvoj poklicnega usposabljanja

KOMISIJA EVROPSKIH SKUPNOSTI –

ob upoštevanju Pogodbe o ustanovitvi Evropske skupnosti,

ob upoštevanju naslednjega:

(1) Uredba (EGS) št. 337/75 o ustanovitvi Evropskega centra za razvoj poklicnega usposabljanja[1] v členu 5(1) določa, da „upravni odbor sprejme poslovnik, ki začne veljati, ko ga potrdi Svet, potem ko prejme mnenje Komisije“.

(2) Svet je prvotni poslovnik Centra sprejel leta 1976.

(3) Uredba Sveta (ES) št. 2051/2004 z dne 25. oktobra 2004 je bistveno spremenila vlogo upravnega odbora in predsedstva Centra.

(4) Zato je upravni odbor Cedefopa svoj prvotni poslovnik sklenil spremeniti.

(5) Upravni odbor Cedefopa je sprejel spremenjeni osnutek poslovnika septembra 2005.

(6) Direktor je v imenu upravnega odbora Cedefopa v pismu z dne 23. septembra 2005 Komisiji predložil revidirani osnutek poslovnika in zahteval, naj se novi poslovnik predloži v odobritev Svetu.

(7) Revidirani poslovnik vključuje spremembe, ki so potrebne za upoštevanje dopolnitev, vpeljanih v ustanovitveno uredbo Cedefopa z Uredbo Sveta št. 2051/2004.

Na podlagi teh razmislekov Komisija izraža pozitivno mnenje o priloženem osnutku poslovnika upravnega odbora Evropskega centra za razvoj poklicnega usposabljanja.

To mnenje je naslovljeno na Svet Evropske unije.

V Bruslju ,

Za Komisijo

Ján Figel

Član Komisije[pic][pic][pic]

[1] UL L 39, 13.2.1975.
Bruselj, 21.2.2005

KOM(2005) 70 končno

2004/0025 (COD)

MNENJE KOMISIJE v skladu s točko (c) tretjega pododstavka člena 251 (2) Pogodbe ES o spremembi Evropskega parlamenta, predlaganih k skupnemu stališču Sveta v zvezi s predlogom

ODLOČBE EVROPSKEGA PARLAMENTA IN SVETA o ustanovitvi večletnega programa Skupnosti za lažji, uporabnejši in izčrpnejši dostop do digitalne vsebine v Evropi

O SPREMEMBAH PREDLOGA KOMISIJE v skladu s členom 250(2) Pogodbe ES

2004/0025 (COD)

MNENJE KOMISIJE v skladu s točko (c) tretjega pododstavka člena 251 (2) Pogodbe ES o spremembi Evropskega parlamenta, predlaganih k skupnemu stališču Sveta v zvezi s predlogom

ODLOČBE EVROPSKEGA PARLAMENTA IN SVETA o ustanovitvi večletnega programa Skupnosti za lažji, uporabnejši in izčrpnejši dostop do digitalne vsebine v Evropi

1. UVOD

Točka (c) tretjega pododstavka člena 251(2) Pogodbe ES določa, da Komisija poda mnenje o spremembah, ki jih predlaga Evropski parlament ob drugi obravnavi. Komisija oblikuje svoje mnenje spodaj na predlogih o spremembah, ki jih je predložil Parlament.

2. Ozadje

Datum posredovanja predloga EP in Svetu(dokument COM(2004) 96 konč. - 2004/0025 COD): | 13. februar 2004 |

Datum mnenja Evropskega ekonomsko-socialnega odbora: | 29. april 2004 |

Datum mnenja Evropskega parlamenta, prva obravnava: | 22. april.2004 |

Datum posredovanja spremenjenega predloga: | 30. april 2004 |

Datum sprejetja skupnega stališča Sveta: | 24. september 2004 |

Datum sprejetja mnenja Komisije na podlagi skupnega stališča Sveta: | 8. oktober 2001 |

3. NAMEN PREDLOGA

Cilj predlaganega programa je izboljšanje pogojev za ponovno uporabo evropskih digitalnih vsebin. Namenjen je predvsem sektorjem trga digitalnih vsebin, ki so se razvijali počasi in v katerih tržne sile niso zadostovale, da bi zagotovile najboljše možne rezultate v smislu gospodarske rasti, odpiranja novih delovnih mest, inovacij in potrošniške izbire. Ti sektorji vključujejo informacije javnega značaja, zlasti pa geografske podatke, izobraževalno gradivo in kulturne vsebine.

4. Mnenje Komisije o spremembah Evropskega parlamenta

27. januarja 2005 je Evropski parlament sprejel eno spremembo k skupnemu stališču Sveta o Odločbi Evropskega parlamenta in Sveta o ustanovitvi večletnega programa Skupnosti za lažji, uporabnejši in izčrpnejši dostop do digitalne vsebine v Evropi. Komisija lahko sprejme spremembo Evropskega parlamenta.

4.1. Spremembe, ki jih je sprejela Komisija

- Sprememba 1 (člen 6, odstavek 1): Parlament predlaga, da se finančni okvir za izvajanje programa določi v višini 149 milijonov EUR.

5. Sklepna ugotovitev

V skladu s členom 250(2) Pogodbe ES Komisija spremeni svoj predlog, kot je določeno zgoraj.
Bruselj, 18.6.2004

KOM(2004) 402 končno

Predlog

ODLOČBA EVROPSKEGA PARLAMENTA IN SVETA

o uporabi instrumenta prilagodljivosti v korist sanacije in obnove Iraka v skladu s točko 24 Medinstitucionalnega sporazuma z dne 6. maja 1999

(predložena s strani Komisije)

OBRAZLOŽITVENI MEMORANDUM

Komisija predlaga nadaljevanje podpore za proces stabilizacije in obnove v Iraku, ki je bil začet leta 2003 in 2004, kot ene svojih ključnih prednostnih nalog v zvezi z odgovornostjo v zunanjih odnosih v letu 2005. V ta namen je v proračunu za leto 2005 namenjenih 200 milijonov EUR, od katerih je 190 milijonov namenjenih za izvajanje v skladu s členom 19 08 07 »Pomoč za sanacijo in obnovo Iraka« ter 10 milijonov EUR v skladu s členom 19 04 03 »Razvoj in utrjevanje demokracije in pravne države – spoštovanje človekovih pravic in temeljnih svoboščin«. Ti zneski se financirajo s prerazporeditvijo in sprostitvijo sredstev v okviru omejitev iz poglavja 4 »Zunanji ukrepi« finančnega načrta ter z uporabo instrumenta prilagodljivosti za znesek v višini 115 milijonov EUR –

Zato se zahteva, da Evropski parlament in Svet sprejmeta ta predlog odločbe.

Predlog

ODLOČBA EVROPSKEGA PARLAMENTA IN SVETA

o uporabi instrumenta prilagodljivosti v korist sanacije in obnove Iraka v skladu s točko 24 Medinstitucionalnega sporazuma z dne 6. maja 1999

EVROPSKI PARLAMENT IN SVET EVROPSKE UNIJE STA –

ob upoštevanju Medinstitucionalnega sporazuma z dne 6. maja 1999 med Evropskim parlamentom, Svetom in Komisijo o proračunski disciplini in izboljšanju proračunskega postopka[1] in zlasti točke 24 Medinstitucionalnega sporazuma,

ob upoštevanju predloga Komisije[2],

ob upoštevanju naslednjega:

Komisija predlaga nadaljevanje podpore za proces stabilizacije in obnove v Iraku, ki je bil začet leta 2003 in 2004, kot ene svojih ključnih prednostnih nalog v zvezi z odgovornostjo v zunanjih odnosih v letu 2005. V ta namen je v proračunu za leto 2005 namenjenih 200 milijonov EUR, od katerih je 190 milijonov namenjenih za izvajanje v skladu s členom 19 08 07 »Pomoč za sanacijo in obnovo Iraka« ter 10 milijonov EUR v skladu s členom 19 04 03 »Razvoj in utrjevanje demokracije in pravne države – spoštovanje človekovih pravic in temeljnih svoboščin«. Ti zneski se financirajo s prerazporeditvijo in sprostitvijo sredstev v okviru omejitev iz poglavja 4 »Zunanji ukrepi« finančnega načrta ter z uporabo instrumenta prilagodljivosti za znesek v višini 115 milijonov EUR –

SKLENILA:

Člen 1

Instrument prilagodljivosti se uporabi za skupni proračun Evropske unije za proračunsko leto 2005 (v nadaljevanju “proračun za leto 2005") za zagotovitev zneska 115 000 000 EUR v obliki odobrenih pravic za prevzem obveznosti.

Ta znesek se uporabi za financiranje pomoči za sanacijo in obnovo Iraka iz poglavja 4 »Zunanji ukrepi« finančnega načrta v skladu s členom 19 08 07 proračuna za leto 2005.

Člen 2

Ta odločba se objavi v Uradnem listu Evropskih skupnosti hkrati s proračunom za leto 2005.

V Bruslju,

Za Evropski parlament Za Svet

Predsednik Predsednik

[1] UL C 172, 18. 6. 1999, str. 1.

[2] UL C , , str. .
C 17/2

Obvestilo osebam, za katere veljajo omejevalni ukrepi iz Sklepa (SZVP) 2017/1775, kot je bil spremenjen s Sklepom Sveta (SZVP) 2022/2440, in Uredbe Sveta (EU) 2017/1770, kot se izvaja z Izvedbeno uredbo Sveta (EU) 2022/2436 o omejevalnih ukrepih glede na razmere v Maliju

(2023/C 17/02)

Osebe, navedene v Prilogi II k Sklepu Sveta (SZVP) 2017/1775 (1), kot je bil spremenjen s Sklepom Sveta (SZVP) 2022/2440 (2), in v Prilogi Ia k Uredbi Sveta (EU) št. 2017/1770 (3), kot se izvaja z Izvedbeno uredbo Sveta (EU) 2022/2436 (4) o omejevalnih ukrepih zaradi razmer v Maliju, obveščamo o naslednjem:

Svet Evropske unije je 12. decembra 2022 sklenil, da bo do 14. decembra 2023 podaljšal omejevalne ukrepe iz Sklepa (SZVP) 2017/1775 ter spremenil utemeljitve in informacije za pet oseb s seznama fizičnih ali pravnih oseb, subjektov ali organov, za katere veljajo omejevalni ukrepi iz Priloge II k Sklepu (SZVP) 2017/1775 in Priloge Ia k Uredbi (EU) 2017/1770.

Zadevne osebe obveščamo, da lahko pri pristojnih organih zadevne države članice oziroma zadevnih držav članic (glej spletna mesta, navedena v Prilogi II k Uredbi (EU) 2017/1770 o omejevalnih ukrepih glede na razmere v Maliju) zaprosijo za dovoljenje za uporabo zamrznjenih sredstev za nujne potrebe ali natančno določena plačila (glej člen 3 Uredbe).

Zadevne osebe lahko zahtevek za ponovno preučitev odločitve o njihovi uvrstitvi na navedeni seznam skupaj z dokazili pošljejo Svetu pred 1. septembrom 2023 na naslednji naslov:

Council of the European Union General Secretariat RELEX 1 Global and Horizontal Affairs Rue de la Loi/Wetstraat 175 1048 Bruxelles/Brussel BELGIQUE/BELGIË

e-naslov: sanctions@consilium.europa.eu

Vse prejete pripombe bo Svet upošteval pri rednem pregledu v skladu s členom 6 Sklepa (SZVP) 2017/1775 in členom 12 Uredbe (EU) 2017/1770.

Zadevne osebe obenem opozarjamo, da lahko odločitev Sveta izpodbijajo na Splošnem sodišču Evropske unije v skladu s pogoji iz člena 275, drugi odstavek, ter člena 263, četrti in šesti odstavek, Pogodbe o delovanju Evropske unije.

(1) UL L 251, 29.9.2017, str. 23.

(2) UL L 319, 13.12.2022, str. 68.

(3) UL L 251, 29.9.2017, str. 1.

(4) UL L 319, 13.12.2022, str. 8.